Αυτή για τον Αλπ Καγιά...
και αυτή για τον αδερφό μου Τουργκούτ.
-Άσε μερικούς και για μένα, αδερφέ. -Έλα, αδερφέ.
Πάρε αυτόν, αδερφέ. Το μερίδιό σου.
Εγιούπ, το σκάει!
Τι διάολο κάνεις, μεγάλη αρκούδα;
Κοίτα τι ωραίος που είναι ο Ντουντάρ μπέης.
Ό,τι του έμαθα...
το κάνει στην πράξη.
Είναι ο καλύτερος μαθητής μου.
Πέτρο!
Πέτρο, πρέπει να φύγουμε αμέσως από 'δώ.
Πήγαινε πρώτος εσύ και ετοίμασε τα άλογα.
Εσύ που βρομίζεις το όνομα του Ιωάννη.
Ήρθε το τέλος σου.
Πέθανε.
Τώρα θα μου τα πεις όλα.
Όλα όσα έκανες σ' αυτά τα εδάφη. Με ποιους είσαι.
Τους προδότες ανάμεσά μας που σε υπηρετούν. Τα πάντα.
Σκότωσέ τον.
Έχει κι άλλο πέρασμα, Τουργκούτ.
Τα άλογα είναι έτοιμα. Μπορούμε να φύγουμε.
Ο έμπορος Χασάν.
Αυτό το κοπρόσκυλο!
Ζητώ άδεια να τους ακολουθήσω, μπέη.
Φέρε μου τον Σιμόν ζωντανό.
Μάλιστα.
Ντογάν! Μαζί μου!
-Έχουμε μάρτυρες, Ντουντάρ; -Κανέναν, μπέη.
Δόξα στον Αλλάχ.
Τι κάνουμε τώρα;
Θα κάνω αυτό το μέρος τόπο του Ισλάμ.
Ό,τι έμεινε από αυτά τα αποβράσματα θα πεταχτεί.
Θα κάνουμε κάλεσμα για προσευχή
και αυτό το πανδοχείο θα γίνει ένα σεβαστό καραβανσεράι.
Αρχίστε ετοιμασίες.
Πείτε στον κόσμο ότι δεν πρέπει να φοβάται.
Δεν θα υπάρχει πλέον αδικία.
Πάρτε τα πτώματα.
Θα κάνουμε τον τόπο όπως ήταν πριν.
Ναι, μπέη.
Ευχαριστώ, μπέη.
Ξεκινήστε.
-Μπορώ να περάσω, μητέρα Χαϊμέ; -Πέρασε, Αμπντουραχμάν.
Ήρθε ο Τζαντάρ μπέης κι η οικογένειά του.
Ζητούν άδεια να σε δουν.
Ας περάσουν.
Ειρήνη υμίν.
Και σ' εσάς, Τζαντάρ μπέη. Καλώς ήρθατε. Καθίστε.
Έχουμε ακόμα πένθος
και ίσως σκεφτείς ότι δεν είναι πρέπον αυτήν τη στιγμή.
Όμως, έχω αναμμένο κάρβουνο μέσα μου,
και θα με καίει, αν δεν μιλήσω.
Τότε μίλα, Τζαντάρ μπέη.
Ο Αλιγιάρ, ο γιος μου,
πιστεύει ότι και ο Ερτογρούλ μπέης και ο Τοκταμίς μπέης
σκοτώθηκαν από το ίδιο άτομο.
Αυτός ο άθλιος Σιμόν χορεύει με τον διάβολο,
και η μάγισσα, η Μαρία, η αδερφή του, φτιάχνει τα δηλητήρια.
Είναι εμφανές ότι σε κάθε περιστατικό, το δηλητήριο ήρθε από την ίδια πηγή.
Δεν μπορούμε να αφήσουμε ατιμώρητους αυτούς που πήραν τους αγαπημένους μας.
Άσε μας να καταστρέψουμε τον κόσμο τους. Να βάλουμε ένα τέλος στην αχρειότητα.
Άσε μας να εκδικηθούμε για τον Ερτογρούλ μπέη.
Μην ανησυχείς, Τζαντάρ μπέη.
Ο Ερτογρούλ μπέης θα εκδικηθεί μόνος του.
Αλλάχ, σ' ευχαριστώ που μου έδωσες τη νίκη.
Δώσε μου τη δύναμη να κάνω την κατάκτησή μου μόνιμη.
Αμήν.
Μπέη.
Μπέη, είσαι καλά;
Μπέη, αυτό το γιαούρτι θα σου κάνει καλό.
Θα σου δώσει δύναμη, θα φύγει το δηλητήριο.
Φάε, μπέη.
Τι είναι, Μπάμσι;
Γιατί γελάς μόνος σου;
Σκεφτόμουν τον Τζαντάρ μπέη και τον Ουράλ μπέη.
Θα ήθελα να δω τα μούτρα τους.
Να 'σαι καλά.
-Ευχαριστώ, Μπάμσι. -Παρακαλώ, μπέη.
Ευτυχώς, ο Αλλάχ μας έδωσε πίσω τον γιο μας.
Με τη βοήθεια του Αλλάχ, το δηλητήριο βγήκε από το αίμα του.
Ο γιος μου είναι ζωντανός, Τζαντάρ μπέη.
Δόξα στον Αλλάχ.
Αλλάχ μου, πόσο δυνατός είσαι. Δόξα στον Αλλάχ.
Είμαστε ευγνώμονες που πέρασε, Χαϊμέ χατούν.
Πού είναι ο Ερτογρούλ μπέης; Μπορούμε να τον δούμε;
Ο Ερτογρούλ μπέης πήγε να καταστρέψει τον υπηρέτη των Σταυροφόρων, τον Σιμόν.
Των Σταυροφόρων;
Σταυροφόρος ο Σιμόν;
Ναι.
Ήρθε η ώρα να δοθεί ένα τέλος στο άθλιο καθεστώς των Ναϊτών.
Γιατί δεν μας το είπες, Χαϊμέ χατούν;
Συγχώρεσέ με, μπέη.
Ο τόπος είναι γεμάτος διαμάχες.
Όταν ο Ερτογρούλ μπέης γλίτωσε από τον θάνατο,
μας ζήτησε να το κρατήσουμε μυστικό.
Σίγουρα καταλαβαίνεις γιατί.
Φυσικά, Χαλιμέ χατούν.
Δόξα στον Αλλάχ.
Άρα, ο Ερτογρούλ μπέης δεν μας εμπιστεύεται.
Ο Ερτογρούλ μπέης δικαίως έπραξε έτσι.
Είθε ο Αλλάχ να δώσει τη νίκη σε αυτόν και στους Αλπ του.
-Αμήν. -Αμήν.
Δεν θα κάνουμε τίποτα, γιοι μου;
Πρέπει να χύσουμε το αίμα μας γι' αυτόν τον ιερό σκοπό.
-Ουράλ; -Ναι, πατέρα;
Συγκέντρωσε αμέσως τους Αλπ.
Θα στηρίξουμε τον Ερτογρούλ μπέη.
Να περάσω, μητέρα Χαϊμέ;
Έλα, Αμπντουραχμάν.
Μητέρα Χαϊμέ, έχουμε καλά νέα.
Ο Ερτογρούλ μπέης κατέλαβε το πανδοχείο. Η νίκη είναι δική μας.
-Δόξα στον Αλλάχ. -Αλλάχ μου, σ' ευχαριστώ.
Σκότωσε τον Σιμόν;
Σας είπα ό,τι ξέρω, Ουράλ μπέη.
Μια τέτοια ευλογημένη μέρα, πρέπει να είμαστε πλάι στον Ερτογρούλ μπέη. Πάμε.
Ο Ερτογρούλ μπέης, το κράτησε κι από μας κρυφό.
Είναι φανερό ότι δεν μας εμπιστεύεται πια.
Σε προειδοποίησα.
Η δύναμη του Ερτογρούλ θα μεγάλωνε εις βάρος μας.
Το κλαδί που απλώνεται είναι μέρος μας. Γιατί δεν το βλέπεις, αδερφέ;
Για χρόνια δούλευες με τον Σταυροφόρο.
Ο Σιμόν πλούτιζε χάρη σε σένα,
και τώρα παραπονιέσαι που ένας μουσουλμάνος έχει εξουσία;
Όταν ο Ερτογρούλ κάνει την τελική κίνηση
και μας πάρει το σπίτι, θα σου θυμίσω τι είπες.
Γιατί συμπεριφέρεσαι έτσι μπροστά σε όλους;
Φτάνει αυτή η προσποίηση!
-Πάμε στο πανδοχείο. -Δεν έρχομαι, πατέρα.
Πήγαινε και δόξασε τον μπέη σου.
Ουράλ!
Δύστυχη καρδιά μου.
Δεν μπορείς να χαμογελάσεις;
Ο αγαπημένος που ποθείς δεν έρχεται ποτέ.
Δεν ξέρεις ότι η γαλήνη απαγορεύεται σε μας;
Άσε τα δάκρυα, ερωτοχτυπημένη.
Ποιος έρωτας, αδερφή;
Κλαίω για τη Χαλιμέ χατούν.
Για να το λες εσύ...
Σου έχω καλά νέα.
Μπορείς να σταματήσεις να μουρμουράς μόνη σου.
Μπορείς να ψιθυρίσεις αυτά τα λόγια σ' αυτόν για τον οποίο τα λες.
Τι είναι αυτά που λες, αδερφή; Δεν έχω τίποτα να πω σε κανέναν.
Κοίτα πώς είσαι. Είσαι πραγματικά ερωτοχτυπημένη.
Μη λυπάσαι. Μπορεί να βρεις την ευτυχία.
Ο Ερτογρούλ...
Ο Ερτογρούλ μπέης ζει.
Επέζησε από τη δηλητηρίαση.
Τι;
Είναι όντως αλήθεια, αδερφή;
Πώς; Πού είναι;
Ηρέμησε, ανόητο κορίτσι. Επιτέθηκε στο πανδοχείο.
Το κατέλαβε.
Δόξα στον Αλλάχ.
Αλλάχ μου, σ' ευχαριστώ!
Πρέπει να συγχαρείς τη Χαλιμέ χατούν.
Μάλλον θες να είσαι πιο συγκρατημένη όταν είσαι δίπλα της.
Μπέη.
Ένας από τους Αλπ μας έφερε νέα. Ο Ερτογρούλ ζει. Επιτέθηκε στο πανδοχείο.
Το ξέρω, Μπατουχάν. Το ξέρω.
Αλλά έπρεπε να το μάθω πριν επιτεθεί ο Ερτογρούλ.
Πού είναι ο Σιμόν;
Το έσκασε για να σωθεί.
Ο Αλπ Τουργκούτ τον κυνηγάει.
Πρέπει πιάσω αυτόν τον διπρόσωπο πριν από τον Ερτογρούλ.
Αλλιώς, τελειώνουν όλα.
Να στείλουμε δικούς μας Αλπ;
Όχι. Θα έρθει μόνος του σε μένα.
Δεν έχει άλλο λιμάνι για να καταφύγει.
Αν στείλουμε δικούς μας, ίσως φοβηθεί και φύγει.
-Θα γυρίσω στις πεδιάδες. -Να έρθω μαζί σου.
Είναι σε δύσκολη θέση. Δεν θα μιλήσει, αν δεν πάω μόνος.
Άλλαξαν τα πράγματα, Μπατουχάν.
Ακολούθησε τον Χατζατουριάν, μάθε τι σχεδιάζει.
Μητέρα, πότε θα γυρίσει ο πατέρας μου;
Σύντομα, γιε μου. Να του δείξεις τι λιοντάρι είσαι όταν γυρίσει.
Θα κρατάω και το σπαθί μου, μητέρα;
Φυσικά θα το κρατάς. Ένας στρατιώτης πρέπει να έχει σπαθί.
Όπου σκαρφαλώνει το κατσίκι, ακολουθεί και το μικρό του.
Αν θέλει ο Αλλάχ, ο Γκιουντούζ μου θα πολεμάει σαν τον πατέρα του.
Το ελπίζω, μητέρα. Ας βάλουμε το σπαθί μέσα.
-Γιαγιά! -Λιοντάρι μου, η γιαγιά σου σε λατρεύει.
Για να σε δω. Πήγαινε τώρα, πήγαινε.
Ο Αλλάχ είναι μεγάλος!
Μητέρα, πρέπει να καλέσουμε το συμβούλιο για να πούμε στους μπέηδες τι έγινε.
Θα ήταν καλό να κάνουμε γιορτή ευχαριστίας για τη νίκη.
Τα φαγητά θα είναι υπέροχα.
-Μπορώ να περάσω, μητέρα Χαϊμέ; -Έλα, κορίτσι μου. Πέρασε.
Καλώς ήρθες. Παρακαλώ, κάθισε.
Καλώς ήρθες.
Ευχαριστούμε τον Αλλάχ που χάρισε τη ζωή στον γιο σου.
Δόξα στον Αλλάχ, κορίτσι μου.
Το χθεσινό βράδυ κράτησε όσο μια ζωή, αλλά όλα πήγαν καλά.
Λένε ότι κάθε εμπόδιο είναι για καλό, μητέρα.
Τώρα που είναι γνωστός ο εχθρός, ελπίζω να βρουν ειρήνη οι δύο φυλές.
Θα ξέρουμε σίγουρα ποιος είναι ο εχθρός όταν τους αποκεφαλίσει ο Ερτογρούλ μπέης.
Όπως ξέρεις, ο λύκος περπατάει ανάμεσά μας με προβιά.
Η λύπη που μοιραστήκαμε έγινε χαρά, Χαλιμέ χατούν.
Είμαι έτοιμη να κάνω ό,τι μπορώ.
Ξέρω ότι είσαι έτοιμη για όλα ανά πάσα στιγμή, Ασλιχάν χατούν.
Ευχαριστώ.
Τώρα περιμένουμε τον μπέη μου να γυρίσει.
Και απόψε θα κάνουμε γιορτή ευχαριστίας για τη νίκη.
Φυσικά, θα είσαι η επίτιμη προσκεκλημένη μας.
Κάνε υπομονή, Γκιουνκούτ. Ο Αρτούκ κι ο Ισάκ θα έρθουν σύντομα.
Περιμένουμε με αγωνία την τελική ένωση.
Είθε ο Αλλάχ να μας κάνει μάρτυρες σε μεγαλύτερες νίκες.
-Αμήν. -Αμήν, μπέη.
Λέγε.
Πείσαμε τον κόσμο που έφυγε να γυρίσει στην αγορά.
Θα έρθουν να σε ακούσουν.
Είναι περίεργοι να σε ακούσουν.
Ήταν απελπισμένοι. Έφυγαν από φόβο για το τι μπορούσε να τους συμβεί.
Όμως τους είπαμε "Δεν ξέρετε τον μπέη μας. Ακούστε τον".
Όπως τα σπαθιά μας έφεραν ανακούφιση στους καταπιεσμένους,
το εμπόριό μας θα φέρει ελπίδα στον κόσμο.
Καθησυχάστε τους ανθρώπους.
Βρείτε έναν ικανό έμπορο που ξέρει την αγορά
και πείτε του ότι θέλω να του μιλήσω.
Εντάξει, μπέη.
Αλπ μου.
Γενναίοι στρατιώτες.
Χύσατε αίμα, ιδρώτα και δάκρυα.
Αξίζαμε τη νίκη μας.
Τώρα θα δουλεύουμε πιο σκληρά.
Θα μείνουμε μακριά από ό,τι μπορεί να κάνει ζημιά στο εμπόριο,
θα είμαστε πιστοί σε ό,τι είναι δίκαιο.
Τώρα που η αγορά είναι δική μας, οι άνθρωποί της είναι υποτελείς μας.
Έχουμε χρέος να προστατεύουμε τη ζωή, την περιουσία και την τιμή τους.
Θα αποκτήσουμε κι άλλους εχθρούς, κι άλλα προβλήματα.
Αλλά η υπομονή και η αποφασιστικότητά μας δεν θα τελειώσουν ποτέ.
Είθε ο Αλλάχ να μας δίνει ευλογημένες νίκες.
-Αμήν. -Αμήν.
Αμήν, μπέη.
Πέτρο, πήγαινε στον κυβερνήτη του Καρακαχισάρ και πες του τι έγινε.
-Μα αφέντη Σιμόν, καλύτερα να... -Όχι.
Θα σε βοηθήσει ο έμπορος Χασάν.
Πες του ότι σε έδιωξαν και λεηλάτησαν τα εμπορεύματά σου.
Πες ότι θες καταφύγιο στο κάστρο.
Ένας από μας πρέπει να είναι εκεί.
Κι εσύ, αφέντη; Πού θα πας;
Θα πάω στον Ουράλ. Μου χρωστάει χάρη.
-Ώρα να μου την ανταποδώσει. -Είθε ο Θεός να μας βοηθήσει.
Μπέη.
Ο θησαυρός που έκρυβε ο Σιμόν.
Όπως είπε ο Χατζατουριάν, αν τον βρεις,
ο χρυσός έχει ουράνιο άρωμα.
Μπέη, είναι σαν να ξερίζωσαν τα αστέρια από τον ουρανό
και τα άπλωσαν για να σπινθηροβολήσουν.
Δεν έχω δει ποτέ τέτοιον θησαυρό!
Αυτά τα χρυσά νομίσματα
θα ξοδεύονταν για τις νίκες των Σταυροφόρων.
Θα υποκινούσαν τις συγκρούσεις μεταξύ μας
εξαγοράζοντας τους πιο αδύναμους από μας,
στήνοντας ενέδρες και δολοφονώντας τους στρατιώτες μας.
Είναι τα πρώτα μας λάφυρα εδώ.
Έχουμε καθήκον να τα χρησιμοποιήσουμε υπέρ της δικαιοσύνης.
Πρώτα, θα μοιράσουμε ένα μέρος στις οικογένειες των μαρτύρων.
Κάποια θα φυλαχτούν για τις ανάγκες της φυλής.
Και τα υπόλοιπα, αδερφέ;
Με αυτά θα ενώσουμε τις φυλές που διέφυγαν από τη σκληρότητα των Μογγόλων,
αυτές που έμειναν χωρίς σπίτια και χωρίς ελπίδα.
Ενωμένοι, θα είμαστε σαν μια γροθιά στο πρόσωπο του εχθρού.
Βάλτε τις σημαίες μας στο πανδοχείο.
Μπέη, είμαι έτοιμος να γράψω την επιστολή, όπως ζήτησες.
-Κάθισε. -Ευχαριστώ.
Είμαι έτοιμος, μπέη.
Είμαι ο Ερτογρούλ, γιος του Σουλεϊμάν σαχ.
Στο εξής, αυτή η αγορά ανήκει σε μένα.
Να γίνει γνωστό ότι όποιος...
στραφεί κατά της περιουσίας, της ζωής ή της τιμής μου είναι εχθρός μου.
Οι διώξεις που έχετε υποστεί τελείωσαν.
Βάλαμε τέλος στην ευνοιοκρατία. Η δικαιοσύνη θα επικρατήσει.
Όποιος είναι άξιος θα πάρει ότι του αξίζει από την αγορά μου.
Όσοι εργάζονται έντιμα, δίκαια και σωστά θα γνωρίσουν το έλεός μου.
Οι καταχραστές, οι βάναυσοι και οι ανέντιμοι...
θα αντιμετωπίσουν την οργή μου.
Τέλος,
ο Ερτογρούλ, γιος του Σουλεϊμάν σαχ, λέει...
οι φίλοι να εμπιστεύεστε το σπαθί μου.
Οι εχθροί να ξέρουν ότι θα τους φέρει τον θάνατο.
Έτοιμο, μπέη.
Τα ίχνη τελειώνουν εδώ.
Δεν μπορεί να πέταξε.
Έσβησε τα ίχνη του.
Τότε θα πήγε σε άλλη κατεύθυνση.
Ψάξτε την περιοχή, αδέρφια.
Από δω πήγε!
Τα ίχνη πάνε εκεί πάνω, αδερφέ.
Πάει στον καταυλισμό Τσαβντάρ.
Θα κρυφτεί στον Ουράλ.
Ουράλ, αυτήν τη φορά, είσαι τελειωμένος.
Θα πληρώσεις για το αίμα των Αλπ μου. Πάμε.
Ελάτε, αδέρφια.
-Από δω, αδερφέ. -Πάμε.
Αξιότιμοι μπέηδες της φυλής μου,
θα ανυπομονείτε να μάθετε τον λόγο που συγκεντρωθήκαμε σήμερα.
Αν πρόκειται για την κηδεία του Ερτογρούλ μπέη,
εξαρτάται από σένα, μητέρα Χαϊμέ.
Θα την τελέσουμε όποτε επιθυμείς εσύ.
Όμως, δεν πρέπει να περιμένουμε πολύ. Οι νεκροί αποζητούν χώμα.
Για να αναπαυτεί η ψυχή του, πρέπει να τον θάψουμε σύντομα.
Μπέηδες, βλέπω ότι βιάζεστε
να θάψετε τον γιο μου στο χώμα.
Και δικαίως βιάζεστε.
Ωστόσο, υπάρχει ένας σωστός τρόπος να κάνουμε τα πάντα.
Μη θυμώνεις μαζί μας, μητέρα Χαϊμέ. Η φυλή πρέπει να προχωρήσει.
Πρέπει σύντομα να εκλέξουμε νέο μπέη.
Είναι σαφές ποιος είναι ο μπέης μας.
Ο Ερτογρούλ μπέης είναι ζωντανός.
Επέζησε από το δηλητήριο.
-Δόξα στον Αλλάχ. -Αλλάχ, σ' ευχαριστούμε.
-Είναι αλήθεια; -Σουλτάνα Χαλιμέ, τι λες;
Μητέρα Χαϊμέ, ακούμε καλά;
Καλά ακούσατε.
Μόλις σηκώθηκε, πήγε κατευθείαν στο πανδοχείο
να βάλει ένα τέλος στον προδότη Σιμόν και να εκδικηθεί για τους μάρτυρές μας.
Δόξα στον Αλλάχ. Ζήτω ο Ερτογρούλ μπέης!
Δόξα στον Αλλάχ, ο μπέης μας ζει. Η νύχτα έγινε μέρα.
-Δόξα στον Αλλάχ. -Ζήτω ο Ερτογρούλ μπέης.
Έχω κι άλλα νέα για σας.
Με τη βοήθεια του Αλλάχ, η επίθεση στο πανδοχείο τελείωσε...
και ο Ερτογρούλ μπέης φύτεψε τη σημαία μας εκεί!
Ζήτω ο Ερτογρούλ μπέης!
Ζούμε και πεθαίνουμε για τον μπέη μας, μητέρα.
Ο Αλλάχ να σας ευλογεί όλους!
Να σας ευλογεί.
Απόψε θα γιορτάσουμε τη νίκη.
Πρέπει να αρχίσουμε αμέσως τις ετοιμασίες. Παρακαλώ.
Υποτιτλισμός: Σοφία Σιμώνη